paragraph_text: Ispovjednik sv. Faustine Kowalske postao je 1933. godine. Po vizijama sv. Faustine, koje je dobila od Isusa i njegovom naputku, slikar Eugeniusz Kazimirowski, njegov kolega sa sveučilišta, naslikao je prvu sliku Božjeg milosrđa, za koju je prvi dobio dopuštenje, da se javno izloži, što se dogodilo prvi puta u Vilniusu, dok je tamo služio svetu misu. Godine 1935. objavio je kroz propovijedi mistična iskustva sv. Faustine, a 1936. o njima i brošuru. Tijekom Drugog svjetskog rata skrivao se od progona u samostanu u litvanskom selu Juodšiliai. Surađivao je sa sv. Faustinom u osnivanju ženske redovničke zajednice Sestre Milosrdnog Isusa (1942.), koja je utemeljena njegovim nastojanjima, nakon smrti sv. Faustine. Za prvu zajednicu sestara napisao je formacijski list, a kasnije uredio Konstitucije, prema mišljenjima i idejama sv. Faustine.<ref>https://pbm-ovcara.com/bl-mihael-sopocko/ Preuzeto 23. ožujka 2021.